Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 585

f) minden évben gördülő négyéves operatív tervet készít, amely kiterjed a következő évre és az azt követő hároméves időszakra, feltüntetve az Iroda által a Szektor egészének támogatása céljából vállalandó tevékenységek pénzügyi vonzatait; ezt a négyéves operatív tervet a rádiótávközlési tanácsadó csoport tekinti át a jelen Egyezmény 11A. cikke szerint, és évente a Tanács is áttekinti és jóváhagyja. Az igazgató az Iroda műszaki és adminisztratív személyzetét a Tanács által jóváhagyott költségvetés keretén belül választja ki. A műszaki és adminisztratív személyzetet a főtitkár az igazgatóval egyetértésben nevezi ki. A kinevezésre vagy elbocsátásra vonatkozó végső döntés a főtitkárt illeti meg. Az igazgató az Alapokmány és a jelen Egyezmény keretén belül biztosítja a szükséges technikai támogatást a Távközlésfejlesztési Szektor részére.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes